Agnethe Schibsted-Hansson

Agnethe Elisabeth Schibsted-Hansson (født Agnethe Schibsted 21. september 1868 i Bergen, død 1951) var en norsk skuespiller.

 Familie 
Agnethe Schibsted-Hansson var datter av skuespiller Christian Otto Emil Schibsted og Elisabeth Cathrine Strøm. Hun ble 23. desember 1896 gift i Bergen med skuespiller Olaf Mørch Hansson.

 Liv og virke 
Hun debuterte 30. april 1891 ved Christiania Theater, i rollen som Valborg i En Fallit. Hun medvirket ved teatrets turné til de fleste norske provinsbyer i 1892, der en rekke teaterstykker sto på menyen.

Efter sin debut 1891 var hun tilknyttet Carl Johan-teatret (1893-1895), Den Nationale Scene (1895-1899) og flere Kristiania-scener. Fra 1912 var Schibsted-Hansson fast ansatt på Nationaltheatret efter periodevise opptredener der fra teatrets åpning i 1899.

Ved markeringen av hennes 25-årsjubileum som skuespiller i 1916 spilte Schibsted-Hansson tittelrollen i skuespillet Fru Warrens Forretning. 

Hun utmerket seg som karakterskuespiller, som med robust humør skapte ekte Oslo-typer i Oskar Braatens komedier. Blant annet gjorde Schibsted-Hansson inntrykk som Dobbelt-Petra i Tancred Ibsens filmatisering av Den store barnedåpen (1931).miniatyr|Agnete Schibsted Hansson og Olaf Mørch Hansson

 Teaterroller i utvalg 
Valborg i En Fallit av Bjørnstjerne Bjørnson (Christiania Theater, 1891)
Mathilde i De Nygifte av Bjørnstjerne Bjørnson (Christiania Theaters turné, 1892)
Constance Flemmer i En Fristerinde av Gustav von Moser (Christiania Theaters turné, 1892)
Lotte i Under fire Øine av Ludwig Fulda (Christiania Theaters turné, 1892)
Ellen i Kamerater av August Strindberg (Christiania Theaters turné, 1892)
Jane Eyre i Jane Eyre av Charlotte Birch-Pfeiffer (Carl Johan-teatret, 1895)
Hedda i Hedda Gabler av Henrik Ibsen (Den nationale Scene, 1895)
Sara i Lystige Koner av Jonas Lie (Den nationale Scene, 1895)
Ragnhild i Svend Dyrings Hus av Henrik Hertz (Den nationale Scene, 1895)
Angelique i Et farligt Brev av Victorien Sardou (Den nationale Scene, 1896)
Maria Stuart i Maria Stuart i Skotland av Bjørnstjerne Bjørnson (Den nationale Scene, 1896)
Hanna Roberts i Over Ævne I av Bjørnstjerne Bjørnson (Nationaltheatret, 1899)
Lydia Wisby i Laboremus av Bjørnstjerne Bjørnson (Nationaltheatret, 1901)
fru Dag i Daglannet av Bjørnstjerne Bjørnson (Nationaltheatret, 1905)
Aasta Maria i Ei Hemkome av Sigurd Eldegard (Nationaltheatret, 1907)
Karen i Karen, Maren, Mette av Anker Larsen og Egil Rostrup (Fahlstrøms Theater, 1911)
Fru Warren i Fru Warrens Forretning av George Bernard Shaw (Nationaltheatret, 1916) 
Ane i Geografi og Kærlighed av Bjørnstjerne Bjørnson (Nationaltheatrets gjesteforestilling, Ringerike, 1922)
Madam Rundholmen i De unges Forbund av Henrik Ibsen (Nationaltheatret, 1925)
Josefine i Storken av Hans Aanrud (Nationaltheatret, 1927)

 Filmografi (i utvalg) 
 1931 – Den store barnedåpen
 1938 – Ungen

 Referanser 

 Kilder 

 Eksterne lenker 



Kategori:Norske skuespillere
Kategori:Skuespillere ved Den Nationale Scene
Kategori:Personer fra Bergen kommune